Foto: KUN.UZ Ijtimoiy tarmoqlar va turli messenjerlarda «O‘zbekneftgaz» AJ 25 yilligi munosabati bilan barchaga 200 litrdan AI-95 markali benzin berishi haqida xabarlar tarqaldi. Xabarlarda kuponga maxsus havola ko‘rsatilgan, uni olish uchun oltita savolga javob qaytarish, so‘ng yangilik haqida do‘stlar bilan bo‘lishish taklif etilgan. «O‘zbekneftgaz» AJ ushbu xabarlarni rad etdi va fuqarolarni tarqatilayotgan turli ma’lumotlarga ishonmaslikka chaqirdi. Kompaniya faoliyatiga oid barcha tasdiqlangan ma’lumotlar uning rasmiy saytida e’lon qilib borilishi bildirildi.